Etnografia muzeo de Zagrebo

La Etnografia muzeo de Zagrebo - kroate Etnografski muzej Zagreb - situas ĉe la placo Ivan Mažuranić en Zagrebo, la ĉefurbo de Kroatio. La muzeo estis fondita en 1919 kaj situas en la fasade delikate ornamita secesia konstruaĵo de la iama komerca halo de 1903. La ampleksa ekspozicio de proksimume 80 000 eroj kovras la etnografiajn heredaĵon de Kroatio, klasifikitan en tri kulturaj zonoj: karpata baseno, dinaraj alpoj kaj adriatika maro, sed krome ankaŭ multajn ekzemplerojn etnografiajn de kulturoj el aliaj mondpartoj. La esperantlingva etnologo Tibor Sekelj donacis al ĝi grandan parton de la indiĝenaj maskoj, ĉapoj kaj instrumentoj kiujn li kolektis en siaj ekspedicioj de precipe Sudameriko inter la jaroj 1939 kaj 1954. Referencoj Eksteraj ligiloj oficiala retejo la etnografia muzeo de Zagrebo en retejo de la muzea dokumentada centro de Kroatio (kroate) Arkivigite je 2013-06-30 per la retarkivo Wayback Machine